proxectonos/corpus_dominio_legal_administrativo_tmp huggingface dataset:
DECRETO 168/2002, do 18 de abril, polo que se declara a urxente ocupación, para efectos de expropiación forzosa, polo Concello de Sandiás (Ourense), dos bens e dereitos necesarios para a realización das obras do proxecto de abastecemento e saneamento en Sandiás.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/05/2002

O Concello de Sandiás, en sesión do día dezasete de agosto de dous mil, aprobou o proxecto de abastecemento e saneamento en Sandiás, e na sesión do vintenove de marzo de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Sandiás foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día catro de abril de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vinteún de agosto de dous mil un.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o Concello de Sandiás a actuación consiste en cambiar todo o encanamento de abastecemento e saneamento, xa que pola súa antigüidade se producen moitas fugas de auga e avarías que deixan a todo pobo sen abastecemento, situación que se agrava durante os meses de verán, polo que se fai preciso o seu arranxo con celeridade.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día dezaoito de abril de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Sandiás, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de abastecemento e saneamento en Sandiás.
Santiago de Compostela, dezaoito de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 30 de abril de 2002 pola que se convocan para o exercicio orzamentario de 2002 as axudas para os investimentos en transformación e comercialización de productos agrarios do período 2000-2006.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 16/05/2002

Advertido erro na devantida orde publicada no DOG nº 90, do venres, 10 de maio de 2002, cómpre efectua-las oportunas correccións:
Débense substituí-lo anexo A e o anexo B, que aparecen nas páxinas 6.825 e 6.826 respectivamente polos seguintes:
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 10 de maio de 2002, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio 2001 e ás listas definitivas das axudas do dito fondo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 16/05/2002

Concluídos os traballos de reparto e aplicación do fondo de acción social para o ano 2001, e en uso das competencias atribuídas a esta dirección xeral no punto 2 das normas xerais de procedemento que rexen para o fondo de acción social do ano 2001, publicadas por Resolución do 30 de xullo de 2001, da Dirección Xeral de Relacións Laborais (Diario Oficial de Galicia nº 148, do 1 de agosto), procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez transcorrido o prazo de alegacións previsto no punto segundo
da Resolución do 1 de abril de 2002 (Diario Oficial de Galicia nº 69, do 10 de abril).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 30 de xullo de 2001, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 2001.
Segundo.-Contra esta resolución poderán os interesados interpoñer recurso de alzada perante o conselleiro da Presidencia, Relacións Institucionais e Administración Pública no prazo dun mes contado desde o día seguinte ó da data de publicación desta resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 10 de maio de 2002.
Belén Prado Sanjurjo
Directora xeral da Función Pública
ANEXO
Tipo de axuda
Entradas
Aprobadas
Denegadas
Importe
euros
Xubilación
763
327
436
424.896,32
Diminuídos
547
486
61
615.608,90
Fillos menores
7.246
6.818
428
1.815.299,57
Estudios traballador
1.412
764
648
73.466,24
Estudios fillos
20.002
16.631
3.086
1.061.441,83
Vivenda
689
501
188
704.243,44
Total
30.659
25.527
4.847
4.694.956,30
RESOLUCIÓN do 29 de abril de 2002 pola que se convocan unhas xornadas sobre tráfico ilícito de vehículos.
ACADEMIA GALEGA DE SEGURIDADE — III. OUTRAS DISPOSICIÓNS — 20/05/2002

Dentro dos programas de actividades que a Academia Galega de Seguridade ten previsto realizar no ano 2002, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre tráfico ilícito de vehículos, que deberán desenvolverse conforme as seguintes bases:
Obxectivos.
-Coñece-la actualidade policial na operativa delictuosa presentada.
-Ve-lo cambio que supón a confirmación da nova U.E. neste tipo de actividade delincuencial.
Destinatarios.
Membros das forzas e corpos de seguridade e colectivos interesados na temática das xornadas.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de maio de 2002, ás 14 horas.
3. As instancias deberán enviarse á sede da Academia Galega de Seguridade: avenida da Cultura,
36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas terán lugar durante os días 5 e 6 de xuño de 2002, no seguinte horario:
-Día 5: xornada de mañá (das 9 ás 14 horas) e tarde (das 16.30 a 20 horas).
-Día 6: xornada de mañá (das 10 ás 14.30 horas).
Relación de admitidos.
A relación de admitidos publicarase o día 31 de maio de 2002 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, sito na avda. da Cultura, s/n, no concello da Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 29 de abril de 2002.
Juan José Fariñas-Ferro Rodríguez
Director xeral da Academia Galega de Seguridade
DECRETO 173/2002, do 2 de maio, polo que se declara a urxente ocupación, para efectos de expropiación forzosa, polo Concello de Arteixo (A Coruña), dos bens e dereitos necesarios para a realización das obras do proxecto de urbanización da avenida Alcalde Platas Varela, rúa do Río e rúa Maizales, Vilarrodís.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/05/2002

O Concello de Arteixo, en sesión que tivo lugar o día vintesete de decembro de dous mil un, aprobou o proxecto de urbanización da avenida Alcalde Platas Varela, rúa do Río e rúa Maizales, Vilarrodís, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día vintetrés de abril de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintesete de marzo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, na actualidade resulta imposible o acceso rodado a varias vivendas da rúa Maizales, polo que se fai imprescindible a apertura dunha vía, que permitirá tamén dotar dos servicios básicos de beirarrúas, auga potable, sumidoiros e canalización eléctrica ós veciños da zona.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día dous de maio de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Arteixo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización da avenida Alcalde Platas Varela, rúa do Río e rúa Maizales, Vilarrodís.
Santiago de Compostela, dous de maio de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 25 de abril de 2002 pola que se autoriza o cambio de denominación da escola de danza Marina Cobián e María Gloria Casais Rodríguez, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/05/2002

A escola de danza Marina Cobián e María Gloria Casais Rodríguez, de Vigo (Pontevedra) foi incluída no Rexistro de Escolas de Música e Danza da Comu
nidade Autónoma de Galicia por Decreto 158/1993, do 8 de xullo (Diario Oficial de Galicia do 20 de xullo), de acordo co previsto na Orde do 11 de marzo de 1993 pola que se regulan as condicións de creación e funcionamento das escolas de música e danza da Comunidade Autónoma de Galicia (DOG do 22 de abril).
As titulares do centro solicitan o cambio de denominación desta escola de danza.
Considerando que concorren no expediente tódolos requisitos esixidos nas disposicións vixentes para poder acceder ó solicitado e cumpridos tódolos trámiltes regulamentarios previstos, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo cambio de denominación da escola de danza Marina Cobián e María Gloria Casais Rodríguez, de Vigo (Pontevedra), segundo os datos que figuran no anexo a esta orde.
Segundo.-O cambio de denominación non afectará o réxime de funcionamento do centro.
Terceiro.-Esta orde, que esgota a vía administrativa, poderá ser obxecto de recurso potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 25 de abril de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: rúa Joaquín Loriga, 8, baixo.
Código do centro: 36020088.
Titulares: Marina Cobián Villanueva e María Gloria Casais Rodríguez.
Denominación xenérica: escola de danza.
Denominación específica: Danza Pasiños.
CORRECCIÓN de erros.-Decreto 111/2002, do 7 de marzo, polo que se fixan os prezos públicos das publicacións editadas e dos servicios de información a través de explotacións de datos estatísticos prestados polo Instituto Galego de Estatística.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/05/2002

Advertidos erros no devandito decreto, publicado no Diario Oficial de Galicia nº 67, do luns, 8 de abril de 2002, cómpre realiza-las oportunas correccións:
-Na páxina 4.409, na alínea onde di: «a) Serán gratuítas as explotacións estatísticas:», debe dicir: «b) Serán gratuítas as explotacións estatísticas:».
-Na páxina 4.410, onde di: «a) Aplicarase unha bonificación de ata un máximo de...», debe dicir: «c) Aplicarase unha bonificación de ata un máximo de...».
Onde di: «a) Disporán dunha cota anual de información...», debe dicir: «d) Disporán dunha cota anual de información...».
DECRETO 172/2002, do 2 de maio, polo que se adscribe ó organismo autónomo Instituto Galego da Vivenda e Solo o sexto andar do edificio situado na avenida da Habana número 1 de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/05/2002

A Comunidade Autónoma de Galicia ten a titularidade do edificio situado na avenida da Habana nº 1 de Ourense.
O Instituto Galego da Vivenda e Solo, organismo autónomo de carácter administrativo, dotado de personalidade xurídica propia e adscrito á Consellería de Ordenación do Territorio, Obras Públicas e Vivenda, solicitou a adscrición do sexto andar do antedito edificio para a instalación da súa oficina de xestión de fianzas en Ourense.
Vistos os informes da Secretaría Xeral e do Patrimonio da Consellería de Economía e Facenda, e da Intervención Xeral da Comunidade Autónoma de Galicia.
Á vista do disposto nos artigos 13 da Lei 3/1985, do 12 de abril, do patrimonio da Comunidade Autónoma de Galicia, e 20 e seguintes do Decreto 50/1989, do 9 de marzo, polo que se aproba o Regulamento para a execución da dita lei, de conformidade coa proposta do conselleiro de Economía e Facenda e logo de deliberación do Consello da
Xunta de Galicia na súa reunión do día dous de maio de dous mil dous,
DISPOÑO:
Artigo 1º
Adscríbese ó organismo autónomo Instituto Galego da Vivenda e Solo o sexto andar do edificio sito na avenida da Habana nº 1 de Ourense, composto de dúas vivendas, unha de 82,55 m de superficie total construída e 58,75 m de superficie útil, e outra de 109 m e 80,90 m útiles.
Artigo 2º
A adscrición confírelle ó dito organismo autónomo as facultades de administración, xestión e conservación dos bens inmobles adscritos.
Disposición derradeira
A Consellería de Economía e Facenda, a través da Secretaría Xeral e do Patrimonio, resolverá tódalas incidencias que poidan xurdir na execución deste acordo, e levará a cabo tódolos trámites necesarios para a efectividade do disposto neste decreto.
Santiago de Compostela, dous de maio de dous mil dous.
Manuel Fraga Iribarne
Presidente
José Antonio Orza Fernádez
Conselleiro de Economía e Facenda